Tygerberg-kinderkoor nou 4de op wêreldranglys vir kore | Netwerk24
Kei baklei verwoed; Stan uitgeboender
Kei Nisjikori het Donderdag 'n epiese kragmeting van vyf stelle oorleef om na die derde ronde in die Australiese Ope deur te dring.
Tygerberg-kinderkoor nou 4de op wêreldranglys vir kore
06 September 2018 16:43
Die Tygerberg-kinderkoor het van die 40ste plek na die vierde plek opgeskuif op Interkultur se wêreldranglys vir kore.
Dit volg nadat die koor vanjaar die eerste keer in vier kategorieë deelgeneem het in die Wêreld­koorspele wat vroeër in Tshwane gehou is.
Dit was in die afdelings vir kinderkore, begeleide volksliedere, gewyde musiek met begeleiding en popkore.
Die Tygerberg Kinderkoor onder leiding van Hennie Loock.
Die koor is in twee afdelings as wêreldkampioen bekroon, naamlik kinderkore en gewyde musiek met begeleiding. Hulle het in die ander twee afdelings derde plekke en goue medaljes ver­ower.
Die koor se prestigekonsert word Sondag in die Endlersaal in Stellenbosch gehou. Dit word aan Hennie Loock, een van die voorste leiers van kinderkore in Suid-Afrika en sy vrou, Theresa, opgedra.
Vanjaar se koorprogram lyk anders as gewoonlik. Die formaat weerspieël die koor se Wêreld­koorspeleprogram, kategorie vir kategorie.
Dis ook 'n geskiedkundige jaar in die Tygerberg-kinderkoor se bestaan, want die laaste twee konserte onder die leierskap van Loock vind vanjaar plaas. Hy lê einde Maart 2019 die tuig neer ná 46 jaar as koorleier.
Theresa, die koor se begeleier en verwerker, is op verpligte siekteverlof sedert die begin van die jaar. Theo Alkema is tans die begeleier.